Convocada Mesa Sectorial per a la Llei del Cos d'Advocats. Entre 10 i 11 moscosos per a 2005.\n18/01/05 La Llei del Cos d'Advocats supera el tràmit de la Mesa Sectorial. Promoció interna per a tots en l'Administració Especial.\n21/01/05 Intersindical Valenciana opina sobre la reforma de l'Estatut. Funció Pública reconeix els triennis a qui ho va sol·licitar per escrit. Es cobraran els triennis del personal temporal.\nLa Conselleria de Justícia no fa cas de les propostes de negociació de les organitzacions sindicals\nConvocada Mesa Sectorial per a la Llei del Cos d'Advocats\nAhir, 13 de gener, la Conselleria de Justícia i Administracions Públiques va convocar Mesa Sectorial de la Funció Pública per al proper dilluns, dia 17 de gener, amb el següent ordre del dia:\nNegociació de l'avantprojecte de llei d'Assistència Jurídica a la Generalitat Valenciana.\nPacte sobre promoció interna en matèria d'Administració Especial.\nAl respecte d'aquests assumptes, cal dir que l'avantprojecte de llei d'Assitència Jurídica a la Generalitat Valenciana ha estat validat en assemblea celebrada ahir, 13 de gener, a la ciutat de València, pels membres del col·lectiu d'assessors jurídics i lletrats del Gabinet Jurídic, pel que fa al sistema d'integració de l'actual personal funcionari de carrera que presta els seus serveis en llocs les funcions dels quals passaran a ser assumides pel Cos d'Advocats que crea la llei. El sistema d'integració és, grosso modo, el mateix que es va utilitzar en el cas dels Inspectors de Tributs: un curs selectiu, amb avaluació continuada i proves finals. En breu podreu descarregar l'avantprojecte des de la pàgina web del sindicat: http://stapv.intersindical.org\nRespecte del segon punt de l'ordre del dia, i com ja avançàrem a finals de desembre, STAPV-Intersindical Valenciana ha defensat sempre que s'havia de fer una interpretació el més ampla possible del que el decret d'Oferta de 2004 anomena "col·lectiu idoni" del grup inferior per a permetre la promoció interna en l'Administració Especial. I això, no només perquè pensem que això permet una major participació del personal funcionari en la promoció interna, sinó perquè entenem que és el que diposen els textos legals (Llei 30/84 i Llei de la Funció Pública Valenciana). Doncs bé, com a resultat d'això, la Conselleria de Justícia i Administracions Públiques proposa un pacte de la Mesa Sectorial que diu, en essència, que\n"... será considerado "colectivo idóneo" del meritado artículo tercero del Decreto 51/2004, de 2 de abril:\n'el colectivo de la administración especial constituido por el personal con dos años de antigüedad en el grupo inferior como funcionario de carrera de administación especial que posea la titulación requerida para el puesto que sea ofertado'."\nSTAPV-Intersindical Valenciana entén que és una solució molt positiva i va a recolzar la proposta de pacte. Alhora es felicita del canvi d'actitud de l'Administració al respecte, que ha acabat finalment fent cas a la nostra organització, així com a la majoria de sindicats.\nCom que la reunió està convocada a les 17 hores, us informarem del seu contingut i resultat a partir del matí del dimarts, 18.\nEntre 10 i 11 moscosos per a 2005 <veure document>\nEl dia 10 de gener el Director General d´Administració Autonòmica va fer pública la resolució que estableix els dies compensatoris pels festius i inhàbils que cauen en dissabte. Per això, en tot el territori valencià hi haurà un mínim de quatre dies extres, a afegir als sis moscosos anuals, sense descartar que en alguns casos, com la ciutat de València, hi hagen més. Així, per exemple, a València una festa local (Sant Vicent Màrtir, 22 de gener), cau dissabte, per la qual cosa hi haurà cinc dies compensatoris per al personal que hi treballa.\nLa Llei del Cos d'Advocats supera el tràmit de la Mesa Sectorial\nPromoció interna per a tots en l'Administració Especial\nCom us varem informar, la Conselleria de Justícia i Administracions Públiques havia convocat Mesa Sectorial de la Funció Pública per al 17 de gener, amb el següent ordre del dia:\nCom s'esperava, l'avantprojecte fou avalat per la majoria dels sindicats, excepte IGEVA i CCOO. STAPV-Intersindical Valenciana va mostrar la seua conformitat, tot i manifestar que no és el model d'aquest sindicat anar fent parxes en l'Administració Especial i que haguérem preferit que es començara la casa pels fonaments i es parle d'una llei de cossos general per a tota l'Administració. Per això, vam advertir que no donarem suport a una altra proposta similar. el recolzament a la del cos d'advocats vé donat, com ja es va explicar la setmana passada, pels canvis introduïts durant la negociació respecte de la integració del personal funcionari que actualment hi presta els seus serveis i pel recolzament que ha obtingut pel col·lectiu afectat.\nPacte sobre promoció interna en matèria d'Administració Especial. <veure>\nAquest punt va ser aprovat i signaren el pacte STAPV-Intersindical Valenciana, CEMSATSE, CSI-CSIF i UGT. Hi hagué un poc de rebombori per la cosa més tonta: alguns sindicats van proposar alguna modificació menor amb el propòsit de millorar el text (que no s'havia discutit prèviament a la reunió), demanda que fou interpretada pel secretari autonòmic com una voluntat d'entorpir la negociació per la part sindical. Fetes les aclaracions oportunes, l’acord es va signar, tot i que l'Administració es va comprometre a estudir la proposta de canvi de redacció.\nAmb aquest pacte, s'esmena un dels errors més greus de l'anterior equip, per tal com permetrà que qualsevol persona funcionaria amb la titulació requerida puga participar en la promoció interna del grup superior al propi, oblidant-se dels "itineraris". Aquests subsistiran només en els casos de promoció interna per reconversió, però en l'Administració Especial aquests `processos seran l'excepció.\nSTAPV-Intersindical Valenciana va demanar informació sobre alguns assumptes:\nPromoció interna del grup E d'Administració General: vam recordar que ahir es complien els dos anys des que aquest personal és funcionari de carrera, després de la funcionarització. Funció Pública va dir que no tenia data per a la convocatòria. STAPV-Intersindical Valenciana li va recordar el compromís de l'anterior equip de convocar immediatament després de passada la data d'ahir.\nTambé explicaren que no tenen empara legal per a allargar les comissions de serveis que arriben als dos anys, encara que s'haja convocat el concurs. STAPV-Intersindical Valenciana va reclamar un poquet d'equitat: les que superen àmpliament els dos anys no es revoquen, però les que tenen dos anys justos sí, tot i estar convocat el concurs! No hi ha qui ho entenga.\nRespecte del Decret d'Adaptació o canvi de lloc de treball per incapacitat sobrevinguda, aprovat per la Mesa Sectorial el 30 de juny passat, van explicar que es va enviar al Consell Jurídic Consultiu el dia 11 de novembre (quatre mesos i mig després d'aprovat!) i que encara no hi ha informe d'aquesta institució, per la qual cosa no ha pogut ser aprovat pel Consell.\nAnunciaren, a preguntes d'aquest Sindicat, que s'estan efectuant per fi resolucions de reconeixement de triennis al personal laboral temporal. Qui no l'haja rebuda, que es pose en contacte amb STAPV-Intersindical Valenciana i ens interessarem davant Funció Pública sobre els casos particulars.\nAnunciaren estar estudiant alguns assumptes, sense que hi haja resolució, com és la responsabilitat patrimonial de l'Administració pel retard en la pressa de possessió en els concursos de caps de negociat i unitat, així com les peticions de reclassificació dels caps de negociat en unitats i dels tècnics de promoció linguística.\nFinalment, anotaren la petició de STAPV-Intersindical Valenciana de treballar en comissió els Plans d'Ocupació pendents abans de la Mesa Sectorial que es preveu convocar en març.\nIntersindical Valenciana opina sobre la reforma de l'Estatut\nDijous dia 13 de gener, Intersindical Valenciana va intervindre en la comissió que per a estudiar la reforma de l'Estatut d'Autonomia de la Comunitat Valenciana s'ha creat en les Corts Valencianes. El text de la intervenció dels representants del Sindicat el teniu a la vostra disposició a la següent adreça:\nFunció Pública reconeix els triennis a qui ho va sol·licitar per escrit\nEs cobraran els triennis del personal laboral temporal\nFonts de tota solvència de la Direcció General d'Administració Autonòmica (àlies Funció Pública) han confirmat a STAPV-Intersindical Valenciana que s'han començat a emetre resolucions de reconeixement de triennis al personal laboral temporal que ho va sol·licitar per escrit. Segons aqueixes mateixes fonts, totes les peticions tramitades fins el moment s'han resolt positivament per als interessats.\nAquesta darrera informació, però, cal matisar-la, ja que la pròpia Administració va reconéixer durant la Mesa Sectorial del passat dia 17 que hi havia "discrepàncies" entre els efectes sol·licitats per algunes persones i els reconeguts. En conseqüència, podem establir que:\nEs van a reconéixer els triennis al personal laboral temporal, sempre que la persona interessada ho demane per escrit. No es farà d'ofici, com s'ha comentat en alguna ocasió.\nQuan es reba la notificació del reconeixement, cal revisar els efectes reconeguts, ja que l'Administració solament reconeix el temps treballat des de l'entrada en vigor de la modificació de l'Estatut dels Treballadors (2001).\nHi ha sentències favorables al reconeixement de triennis al personal laboral amb efectes anteriors a eixa modificació, de forma que si esteu en eixe cas, us oferim la possibilitat de reclamar a través de los serveis jurídics de STAPV-Intersindical Valenciana.


Un jugador del Liverpool es penedeix del que va fer a Messi - CATzona\nAndrew Robertson ha rectificat. El jugador del Liverpool va protagonitzar una acció lamentable en el partit que va enfrontar el Barça i el Liverpool en les semifinals de la Champions de la temporada passada i amb Leo Messi com a víctima.\n"Recordo aquest moment amb vergonya"\nRobertson va empènyer el cap de l'argentí sense cap motiu i sense que s'estigués jugant la pilota. Va ser una acció antiesportiva que no va ser penalitzada perquè l'àrbitre no ho va veure i el VAR tampoc ho va revisar.\nAra, nou mesos més tard, l'escocès ha demanat disculpes. "Recordo aquest moment amb vergonya, no m'agrada veure-ho. No tinc més que respecte per ell i pel Barcelona, però aquell dia havíem de passar com fos i si aquell gest anava a servir per descentrar el millor del món…", ha assegurat en una entrevista a Daily Mail.\nEl jugador del Liverpool ha afirmat que "ho lamenta" i que "aquest no és ell com a persona, no és la meva personalitat i potser em vaig passar de la ratlla".


Hernia diafragmàtica d’un lòbul hepàtic en un porc | SESC - Historial de consultes liver, hígado, fetge, hernia, herniation, herniación, diafragma, diaphragm, porc, cerdo, pig\n« Quin és el teu diagnòstic? (80)\nResum anual 2019 »\nEn una canal de porc s’observa una massa cilíndrica al mediastí de 30x10cm de diàmetres màxims, de coloració marronosa i consistència endurida. No s’aprecien lesions a altres visceres. Els inspectors sospiten d’una proliferació neoplasica.\nL’estudi histopatològic revel·la que la massa consisteix en parènquima hepàtic amb marcada fibrosi. Es tracta doncs d’una herniació d’un lòbul hepàtic, a través del diafragma cap a la cavitat toràcica. En quedar obturat el canal de la hernia no s’ha compromès la funció respiratòria i l’animal ha pogut arribar a l’edat de sacrifici.\nMassa de gran mida localitzada al mediastí (sageta).\nDetall del la secció de la massa.\nMassa un cop extreta de la cavitat toràcica i seccionada sagitalment.\nCavitat abdominal Cavitat toràcica Fetge\nThis entry was posted by SESC on 22/01/2020 at , and is filed under Cavitat abdominal (porcí), Fetge, Porcí. Follow any responses to this post through RSS 2.0.You can leave a response or trackback from your own site.


Hummus per a principants: què és y com preparar-lo\nHome Receptes Sopes i cremes Hummus per a principants: què és y com preparar-lo\nTemps total:10 mins\nNo cal anar a l’Orient Mitjà per a poder menjar un bon hummus. Avui dia, aquest plat gaudeix d’una gran popularitat, s’ha convertit en tendència culinària arreu del món i es pot trobar en qualsevol restaurant. Però, sabem exactament què és i com es fa?\nTot i que per a l’hummus hi ha infinitat de receptes i es pot preparar amb diversos ingredients principals, nosaltres hem volgut començar per la base i explicar-vos què és, com preaprar i com reconèixer el clàssic hummus per excel·lència: el de cigrons.\n½ got d'aigua de bullir cigrons\n1 cullera sopera de crema de sèsam\nUn polzim de pebre negre\n1/2 got d'aigua de bullir cigrons


Nou concert de música clàssica a l’església de Sant Esteve ·\nL’església de Sant Esteve tornarà a acollir un any més el concert de “Els Catatxecs”. La cantant i pianista catalana Cecília Valls ja fa anys que viu a la República Txeca i durant l’estiu torna a Catalunya, moment en el qual aprofita per oferir diversos concerts amb els seus tres fills, en Nil, l’Arnau i en Bernat.\nLa família farà un concert de música clàssica amb piano, violí, violoncel i clarinet en un espai amb una acústica especial. El concert serà aquest diumenge 2 d’agost a les 19h a l’església amb obertura de portes des d’un quart d’hora abans.\nPer tal de poder complir les mesures sanitàries derivades de la pandèmia del coronavirus, per tal d’accedir a l’espai caldrà portar mascareta i mantenir la distància d’un metre i mig entre persones.\nTags: Concert Església Sant Esteve música clàssica\nPrevious: Un nou espai amb llibres per ampliar el racó en memòria de García Lorca\nNext: El programa d’activitats culturals i esportives ‘Obrim l’Estiu’ s’acomiada fins al setembre


En Merlí encara ens fa trempar | EL CINÈFIL\nEn Merlí encara ens fa trempar\nCine CatalàCrítica de pel·lículesCrítica de sèriesTV 13 de Desembre de 2016 JR Armadàs 0\nLa sèrie tanca la seva segona temporada amb més de mig milió d'espectadors per capítiol\nJa ha acabat la segona temporada de Merlí i ho fa fet sense mostrar símptomes de desgast. Ni desgast en qualitat ni desgast en audiència. Més de mig milió d’espectadors han seguit fidelment les merlinades del protagonista i les anades i vingudes de la classe dels Peripatètics. La sèrie ha aconseguit un 19,3% de share (una de cada 5 pantalles catalanes mira Merlí) gesta gairebé heroica tenint en compte l’actual fragmentació de la televisió en aquest país.\nLa sèrie també lidera les descàrregues per internet. La mitjana setmanal és de 116.000 usuaris únics i 250.000 reproduccions. Aquesta segona temporada s’han fet 2,5 milions de reproduccions de vídeos del programa fet que denota l’èxit de la sèrie entre els més joves, molts més acostumats als continguts a la carta.\nLes raons de la bona marxa de Merlí són molt variades. Per no allargar-nos les hem resumit en tres tenint en compte que el que ara toca és analitzar i criticar la segona temporada. Així doncs anem al gra!\n1- Una dolenta molt dolenta\nA la primera temporada no hi havia un personatge que es pogués considerar el dolent. El director, el cap d’estudis eren els antagonistes del Merlí però no eren els dolents de la funció. En aquesta temporada la irrupció de la Coralina ha estat tota una revolució tant pels mestres com pels alumnes.\nÉs una amargada, va coixa, ningú l’estima (ni la seva família) i la seva obsessió és fer infeliç el proïsme. Tan infeliç com ella. En un producte com aquest és molt recomanable la figura de l’arxienemic i l’actriu Pepa López encarna tot el que ha de ser aquesta figura a la perfecció. A cada capítol l’odies més i veus com ella es va quedant més i més sola. La catarsi final és absoluta. En primer lloc l’explosió del Pau Vilasseca quan li diu a la cara tot el que ningú no s’ha atrevit a dir-li. I, per últim, el seu tragicòmic desenllaç víctima d’una cisterna de vàter. El seu cadàver està tota una nit podrint-se al lavabo mentre tots els peripatètics estan de festa per l’institut. Poesia!\n2- Més amor, més sexe\nNo ens enganyem gran part de la sèrie descansa sobre els amors i desamors de la classe de segon de batxillerat (i els adults que els acompanyen). Continuen alguns amors platònics i en descobrim de nous. A més, la sèrie té el mèrit de traslladar a la pantalla el com i el per què els adolescents protagonistes viuen aquestes relacions.\nIgual que la Coralina, la nova presència de l’Oksana és un encert per la sèrie. Noia misteriosa que arriba enduent-s’ho tot per davant i embolicant-se amb mitja classe sense tabús ni complexos. Però no només això. Es continua explorant la personalitat bisexual del Pol, el “gran mascle protagonista”, que en el fons potser està penjat del tot del seu amic Bruno… Per últim, Merlí continua exposant amb molta saviesa els amors no correspostos dels adolescents. Catalunya no dormirà tranquil·la fins que la el Marc no vegi que la Tània és tresor de dona i aquesta temporada li hem de sumar l’amor impossible entre l’Ivan i la Berta. No espereu que tot acabi bé… No tots els amors platònics acaben amb un final feliç.\n3- Parlar i actuar com ells\nEntrem en polèmica. El català destrossat! Que és un “jambo”? Què vol dir “semat” em preguntava una nouvinguda tot veient un dels capítols de Merlí? Algú a Twitter es queixava que als missatges de mòbil que surten en pantalla posa “jajajajaja” enlloc de “hahahahaha” que és la forma correcte de riure en català. Tampoc s’hauria de “pillar una taja” o “liar-se” amb un company de classe…. Però passa.\nÉs una merda però els adolescents d’avui en dia no parlem com Pompeu Fabra. No ens enganyem. Ningú no parla com hauria de parlar i el català és una llengua que és atacada, deformada i dominada cada dia a tot arreu i en molts àmbits. Molt aixecar la veu perquè es carreguen alguns diacrítics però ens costa molt fer servir el català correcte i ens equivoquem molt sovint. També al periodisme. També a El cinèfil. Si vivim en aquest (trist) ecosistema lingüístic incorrecte seria molt estrany que els adolescents de la sèrie no parlessin com els adolescents del carrer. Segurament hi ha altres àmbits on fer pedagogia i no oblidem que TV3 ha programat El gran dictat durant una llarga temporada. Un periodista del TN no pot dir “semat” però un personatge d’una sèrie sobre joves ha de poder dir-ho. Si no ho fes perdria credibilitat. Si no ho fes els joves que tant miren la sèrie no s’hi sentirien tant identificats.\nAgradarà a: joves que se sentiran molt identificats i no tan joves amb ganes de saber què passa pel cap als més joves.\nNo agradarà a: espectadors que busquen sèries de “model nord-americà”.


Afectacions del transport públic per al Barça-Madrid\nAfectacions del trànsit a Barcelona per la protesta de Tsunami pel clàssic\nCLÀSSIC I PROTESTA\nTMB alterarà el recorregut de les línies d'autobús segons la concentració convocada\nBarcelona 18 de de desembre del 2019. 19:57\nLa protesta convocada per Tsunami Democràtic per encerclar el Camp Nou aquest dimecres està afectant el trànsit als voltants de l’estadi. També està alterant els recorreguts dels autobusos que porten a l’estadi del FC Barcelona. [Segueix aquí l’últimes notícies del partit Barça-Madrid]\nEls Mossos d’Esquadra han reobert el trànsit poc abans de les 19.00 hores a l’avinguda Diagonal, que durant gairebé dues hores han tallat activistes de Tsunami Democràtic davant l’hotel Sofia.\nAgents dels Mossos d’Esquadra s’han acostat poc abans de les 19.00 hores als membres de Tsunami que tallaven la via, una de les principals artèries d’entrada i sortida de Barcelona cap al sud, i han aconseguit que els concentrats abandonessin la zona.\nCentenars d’activistes de la plataforma anònima Tsunami Democràtic havien tallat cap a les 17.00 hores la Diagonal, cosa que ha provocat cues quilomètriques a les entrades i sortides de Barcelona en aquesta zona, en una tarda en què la circulació en els accessos del Camp Nou és complicada perquè la majoria de les vies adjacents a l’estadi estan tallades al trànsit per motius de seguretat.\nLa Guàrdia Urbana ha informat de talls a la Diagonal:\nEl tramvia entre Zona Univesitària i Maria Cristina tampoc funciona:\nTravessera de les Corts amb d’Arístides Maillol\nLínies afectades que es desvien o se’n limita el recorregut: D20, H8, V1, 52, 54, 75 i 157.\nParades afectades: 482 – Les Corts – Maternitat, 923 – Les Corts – Mejía Lequerica, 1238 – Estadi del Futbol Club Barcelona, 2368 – Les Corts – Arizala, 3649 – Travessera de les Corts – Comte de Güell i 3747 – Les Corts – Benavent.\nCarrer d’Arístides Maillol amb avinguda Joan XXIII\nLínies afectades que es desvien o se’n limita el recorregut: V1, 133 i Bus Turístic (Ruta Blava).\nPossibles parades afectades: 925 – Mini Estadi – Palau Blaugrana, 2550 – Mini Estadi del F C Barcelona i 2611 – Futbol Club Barcelona.\nJoan XXIII amb Menéndez i Pelayo\nLínies afectades que es desvien o se’n limita el recorregut: 113 i Bus Turístic (Ruta Blava).\nPossibles parades afectades: 293 – Av Joan XXIII – Pl Pius XII i 1862 – Av Joan XXIII – Maternitat.\nTravessera de les Corts amb Elisabeth Eidenbenz\nLínies afectades que es desvien o se’n limita el recorregut: H8, V5 i 75.\nPossibles parades afectades: 854 – Riera Blanca – Onze de Setembre, 1361 – Riera Blanca – Trav de les Corts, 2399 – Riera Blanca – Les Corts, 3305 – Riera Blanca – Trav de Les Corts i 3661 – Riera Blanca – Regent Mendieta.\nDiagonal entre Doctor Marañón i Francesc Macià\nLínies afectades que es desvien o se’n limita el recorregut: H6, V5, 7, 33, 63, 67, 75, 78 i 113.\nAlmetro, TMB reforçarà el servei amb més personal a les estacions pròximes a l’estadi i amb més trens en circulació. Les línies i estacions que donen accés al Camp Nou són Badal (línia 5), Collblanc (línia 5, línia 9 Sud i línia 10 Sud) i, de la línia 3, Maria Cristina, Les Corts i Palau Reial. Els dies feiners el metro funciona fins a mitjanit.\nEls Mossos col·locaran des de primera hora del matí els controls per al clàssic\nQuant alsautobusos, la companyia de transports metropolitans informa que es reforçarà el servei de les línies H8 i 52 en funció de la demanda que es pugui produir i en la mesura que les condicions de trànsit ho permetin. A la sortida es posaran en funcionament dues línies especials entre el Camp Nou i la plaça de Catalunya, i entre el Camp Nou i Mossèn Cinto Verdaguer. El bitllet d’aquestes línies val 3,20 €.\nCatalunya La Reforma del Camp Nou Tsunami Democràtic Sentència del procés TMB - Transports Metropolitans de Barcelona


Arrenca el Beach Volley KDM Tour a Calafell\nEs tracta d'un circuit de vòlei platja 4x4 popular dirigit a jugadors de tots els nivells que farà tres parades durant el mes de juliol a les platges de Calafell\nAquest cap de setmana ha donat inici a Calafell la 5a edició del circuit de vòlei platja Beach Volley KDM Tour, un circuit de vòlei platja 4x4 popular dirigit a jugadors de tots els nivells KDM EVENTS\nDilluns, 08 Juliol 2019 19:52\nAquest cap de setmana ha donat inici la cinquena edició del circuit de vòlei platja Beach Volley KDM Tour, un circuit de vòlei platja 4x4 popular dirigit a jugadors de tots els nivells que tindrà un total de tres parades durant el mes de juliol a les platges de Calafell.\nLa primera prova del circuit va comptar amb la participació de 90 jugadors, inscrits en 18 equips provinents de Calafell, del Baix Penedès i de la resta de Catalunya. Al llarg de tot el dissabte es van jugar més de 80 partits repartits a les 5 pistes de voleï platja instal·lades per l’ocasió i va comptar amb la col•laboració d’una trentena de voluntaris que van fer tasques de suport a les pistes, arbitratge i avituallament.\nA última hora de la tarda van tenir lloc les finals de les dues categories. L’equip guanyador en categoria or va ser el Tuffa Team, vigents subcampions del circuit Beach Volley KDM Tour, que van vèncer 2 sets a 0 a l’equip The Dog. A la categoria plata, la final va ser entre els equips Tetris War Z i 4 amigos amb victòria pels primers 2-0.\nVictòries per l'equip Tuffa Team en categoria Or i per Tetris War Z en categoria Plata:\nEl torneig va concloure amb l’entrega de trofeus amb la presència del regidor d’Esports de l’Ajuntament de Calafell, Artur Peña. La propera prova del circuit Beach Volley KDM Tour serà el dissabte 20 de Juliol a la platja de Calafell, més concretament a la zona de l’hotel Solimar.


El president dels Estats Units recorda el perill a què s’enfronten els policies en la cerimònia d’homenatge als cinc agents assassinats a Dallas | policia.cat\nEl president dels Estats Units recorda el perill a què s’enfronten els policies en la cerimònia d’homenatge als cinc agents assassinats a Dallas\n+0 - 0 13 de juliol de 2016 by Redacció/0 comments\nEl president dels Estats Units, Barack Obama, ha assegurat que els nord-americans no estan “tan dividits com sembla” en la cerimònia d’homenatge als cinc policies assassinats a Dallas. Tot i reconèixer que els fets de Dallas “han exposat els errors” de la democràcia al país, Obama ha defensat que els EUA han fet un gran progrés en qüestió racial durant la seva vida.\nObama ha recordat la “importància i el perill” a què s’enfronten els policies en la seva feina diària i ha defensat que “una aclaparadora majoria dels agents de policia mereix el nostre respecte, no el nostre menyspreu”.\nEn la cerimònia multiconfessional d’homenatge als agents morts, Obama ha estat acompanyat per la seva dona, el vicepresident Joe Biden i l’expresident George W. Bush. El president dels EUA va escurçar la visita a Espanya per poder assistir a la cerimònia de Dallas.


CONDICIONES PARA EL REENCUENTRO (J. Ramoneda EL PAÍS, 07.02.2020) – reivindica\nCONDICIONES PARA EL REENCUENTRO (J. Ramoneda EL PAÍS, 07.02.2020)\nSánchez ha entendido algo que no siempre se comprende desde fuera de Catalunya: que la principal reclamación del catalanismo (y no sólo del independentista) es el reconocimiento\nLas posiciones de trinchera tanto de la derecha como de sectores independentistas solo puede agrandar las heridas\nEnlace a la totalidad del artículo de Josep Ramoneda\nQualsevol judici sobre la trobada entre el president Sánchez i el president Torra al Palau de la Generalitat és funció d’una pregunta: ¿Ha contribuït realment a obrir una nova etapa per «el retrobament»? I qualsevol resposta positiva ha d’anar acompanyada de tota mena de cauteles.\n«L’última dècada ha estat presidida pel desacord. El balanç és lamentable. Ningú ha guanyat. Tots hem perdut». Aquestes paraules de Pere Sánchez donen calat i significació a la reunió. Primer, pel que té de reconeixement d’un fracàs col·lectiu, sense col·locar la responsabilitat en una sola part. Segon, perquè és el reconeixement que la via escollida per les institucions espanyoles -la judicial- no ha resolt el problema: tots hem perdut. Tercer, perquè és aquesta constatació de fracàs la qual el porta a afirmar la necessitat de «reprendre el camí de la política» i «deixar enrere la judicialització», per tant, d’obrir una nova etapa. I quart, perquè significa el reconeixement del govern català i de l’independentisme com a interlocutors. Mentre la dreta política i mediàtica segueix negant a Torra la condició de president, recorre, una vegada més, al jutjat de guàrdia, i acusa el president Sánchez de tota mena de traïcions, ell es compromet fermament a negociar, comprometent la seva presència a les primeres reunions.\n«La negociació de veritat començarà quan Catalunya tingui un nou president i un nou govern\nA poc a poc, el principi de realitat es va imposant, Sánchez reconeix el que fa dos anys, davant el PP, negava. Esquerra Republicana assumeix l’estratègia possibilista i renúncia als gestos i a les desobediències inútils. Per aquí es comença. I, en aquest context, la reiterada insistència de president Torra a demanar respostes sobre l’autodeterminació i l’amnistia, abans fins i tot que arrenqui la primera taula, sonaven a lletanies del rosari independentista per mantenir viva la il·lusió dels més resistents. La millor notícia és que la reunió ha tingut lloc. A partir d’aquí, temps i paciència, perquè el conflicte és de suficient envergadura perquè les distàncies siguin grans i els acords es facin esperar. És l’inici d’una etapa. No és el final de cap camí.\nÉs més, inevitablement vindrà una aturada i creixerà la tensió. Per molt que es digui el contrari, la negociació de veritat només podrà començar quan s’hagin celebrat les eleccions catalanes i Catalunya tingui un nou president i un nou govern. Una campanya electoral no és un moment favorable per a un diàleg tan complex que requereix fortalesa i temprança, alguna cosa contraindicada amb la baralla partidista pel vot. I més quan el principal punt de fricció electoral estarà entre les dues principals formacions independentistes (Junts per Cat i Esquerra) que es juguen en una mateixa franja l’hegemonia en el sobiranisme. Seran temps de lluita per la defensa de la fe independentista, en què la por a ser titllat de traïdor pot produir veritables estralls verbals.\nSánchez ha entès una cosa que no sempre es comprèn des de fora de Catalunya: que la principal reclamació del catalanisme (i no només de l’independentista) és el reconeixement. Amb la reunió de presidents ha donat reconeixement a la vegada a la institució de la Generalitat i al sobiranisme. És un primer pas imprescindible. Queda un segon pas, evidentment molt més complicat però absolutament necessari: trobar la fórmula perquè els presos estiguin al carrer i la pressió judicial decaigui. Precisament perquè no és un conflicte menor i, com ha dit el president, «hi ha ferides molt profundes», s’ha d’afrontar com una cosa excepcional i, per tant, crear les condicions adequades per avançar. Les posicions de trinxera en la qual estan instal·lats tant la dreta espanyola, lliurada al patriotisme més reaccionari, com els sectors més irredempts de l’independentisme, els que ho viuen com si fos una fe, només poden engrandir les ferides, aguditzar les fractures, sense altre horitzó que un autoritarisme creixent.\nHi ha raons sobrades per la desconfiança mútua. A l’independentisme li costa assumir els seus límits i reconèixer que l’estratègia de confrontació és inviable. I Pedro Sánchez ha fet tants girs que es requereix un acte de fe per confiar en la seva paraula. Les enquestes indiquen que una majoria d’espanyols vol que aquest conflicte es canalitzi políticament. I Sánchez té dret a pensar que, si les coses avancessin raonablement, pot tenir premi, davant una dreta feréstec que és incapaç de sortir del seu estret espai ideològic i mental.


Com generar un cupó de descompte amb PrestaShop II | Botigues.cat\nHome / Blog / Prestashop / Com generar un cupó de descompte amb PrestaShop II\nPer poder omplenar la informació del teu cupó de descompte, la primera pantalla que et sortirà serà aquesta:\nNom: és un nom públic, pel que ha de ser entenedor i informal.\nDescripció: la descripció no és pública però ajuda als empleats de les botigues a entendre perquè es va generar el cupó de descompte i facilita la seva gestió.\nCodi: ha de ser un codi únic. Pots obtenir un manualment (i, per tant, utilitzar paraules llegibles, com 1CUPOMAR), o PrestaShop pot generar una única cadena única fent clic al botó “generar codi aleatori”.\nTingues en compte que si no s’estableix un codi, el cupó s’aplicarà a qualsevol client adaptant les altres condicions:\nSi hi ha un codi, els clients han d’entrar-lo durant el procés de comanda.\nSi no hi ha cap codi, llavors el cupó s’aplicarà automàticament per beneficiar els clients.\nVisible: si està habilitat, PrestaShop et permetrà saber que estarà disponible i que es pot afegir.\nÚs parcial: si està desactivat, el cupó només es pot utilitzar una vegada, encara que no s’utilitzi completament. Si està habilitat, es crea un nou cupó de descompte quan l’actual no s’ha utilitzat completament.\nPrioritat: si un client (o grup de clients) és escollit per utilitzar més d’un cupó de descompte, o si més d’ un cupó es pot aplicar a una comanda, llavors PrestaShop et permet aplicar amb quina prioritat es gastarà el cupó, enumerant-lo un per un en l’ordre alfanumèric. Pots canviar aquest ordre, col·locant una prioritat més baixa. Per defecte, tots els cupons de descompte tenen una prioritat d’1. Si, per exemple, ho modifiques a un número més alt, el cupó de descompte s’aplicarà després dels cupons amb un número inferior.\nEstat: és possible desactivar i habilitar un cupó de descompte cada vegada que sigui necessari.\nComment On Com generar un cupó de descompte amb PrestaShop II\nCom gestionar una comanda online amb PrestaShop III ‹ Botigues.cat\n[…] En el cas que es tracti d’un producte promocional o que el client disposi d’un cupó de descompte, també podràs afegir-lo. Si en aquest moment has de crear un nou cupó de descompte, t’ensenyem a fer-ho >>aquí. […]


Reclamen la retirada de les “falses acusacions policials” contra el fotoperiodista Albert Garcia - comunicació21\nReclamen la retirada de les “falses acusacions policials” contra el fotoperiodista Albert Garcia\nRedacció|2021-07-15T10:06:55+02:0012 juliol 2021|Comunicació21\nEl Sindicat de Periodistes de Catalunya, el Col·legi de Periodistes de Catalunya i el Sindicat de la Imatge UPIFC han expressat el seu “més absolut rebuig” a la petició fiscal d’un any i mig de presó per al fotoperiodista Albert Garcia acusat “falsament” per la Policia espanyola d’atemptat contra l’autoritat. Els fets es van produir l’octubre de 2019, quan cobria a la pl. Urquinaona de Barcelona els aldarulls per la sentència del Tribunal Suprem contra el procés.\nLes tres organitzacions reclamen al Ministeri de l’Interior que desautoritzi les acusacions policials contra Garcia, i exigeixen al Govern espanyol impulsi “d’una vegada per totes” la derogació de l’anomenada llei mordassa, que consideren “un instrument per limitar els drets i les llibertats civils”.\nSPC, CPC i UPIFC afirmen que el cas del fotoperiodista d’El País és “absolutament inadmissible en democràcia”, de manera que impulsaran totes les iniciatives necessàries perquè se li retirin els càrrecs abans del judici.\nLes tres entitats recorden que Garcia estava fotografiant la detenció d’un jove, i va acabar detingut per no atendre la instrucció policial d’allunyar-se del lloc. “L’Albert es va limitar a complir amb el seu deure professional de captar les imatges d’uns fets que en aquell moment estaven succeint a la via pública. La seva obligació era posar per davant el dret a la informació de la ciutadania perquè aquesta rebés informació del que passava al carrer en aquells moments”, defensen. “Amb la seva detenció, els agents policials només perseguien limitar un dret democràtic essencial”, afegeixen.\nLes organitzacions afirmen que la Policia addueix “uns càrrecs absolutament inexistents, com demostren abastament els vídeos que es van enregistrar de la detenció del fotoperiodista”. En aquest sentit, lamenta que la Fiscalia “hagi donat crèdit a unes acusacions policials que les imatges que hi ha desmenteixen absolutament”.\nSindicat, Col·legi i UPIFC diuen que, amb la petició d’un any i mig de presó, la Fiscalia “es fa còmplice de la vulneració del dret a la informació de la ciutadania”. Les tres entitats entenen que, quan es fixi la data del judici i comencin les sessions orals, el fiscal “s’hauria de desdir de la seva valoració dels fets i retirar l’acusació” contra l’Albert Garcia.\n“En una democràcia, no es pot condemnar ningú per treballar en la garantia del dret a la informació de la ciutadania per sobre d’uns interessos particulars que opten per apartar dels llocs els testimonis incòmodes, com han de ser els i les professionals de la informació”, reblen SPC, CPC i UPIFC.


Enveja (L'Executiva Agressiva)\n“Mediocre, incompetent, estúpida. No tens amor propi, ni coratge, no vals res com a professional i tampoc com a persona. Ets una aduladora, una cotilla i una aprenent en el món de la intriga i el boicot. Obsessiva, obtusa i curta. No ets llesta ni intel·ligent i amb els teus últims actes només demostres baixesa i desesperació. Em fas pena”.\nEp! Això no era per a vosaltres, perdoneu. És una nota que mai enviaré a una persona de la competència de la meva empresa, que, després d’anys deixant-me com un drap brut de mil maneres, ha decidit passar a l’escarni públic contra una servidora utilitzant molt males arts, avergonyint fins i tot els seus interlocutors. I ho ha fet amb una persona del meu equip com a destinatari indefens del Tomahawk més malintencionat de què la creia capaç.\nUs explicaré la història del personatge: en resum, porta no sé quants anys intentant triomfar amb el servei en què jo i el meu equip, des de ja en fa set, hem arrasat en el nostre petit nínxol de mercat. Sobreviu professionalment, cosa que haig de reconèixer que té un mèrit important, amb un producte de baixa qualitat que compren quatre despistats, i es passa el dia mirant quins moviments fem nosaltres per criticar-los primer, intentar boicotejar-los en segon lloc i, finalment, copiar-los malament i empitjorar-los. Porta set anys fent el ridícul davant del client i de la resta de competidors i veient com uns altres han aconseguit el que ella no es podia imaginar ni en el més dolç dels seus somnis.\nLa meva resposta ha sigut probablement la més dolorosa: l’absoluta indiferència. Tinc massa coses a fer per preocupar-me d’un competidor que m’odia, però que més enllà de fer passar una mala estona a les persones del meu equip (a mi no ha tingut mai valor per dir-me’n ni mitja), perdent l’últim gram de decència que podia mantenir, em resulta absolutament irrellevant.\nAlguna lliçó de tot això? Sí: ser objecte de l’enveja (un mal endèmic de la nostra societat) dol, però estic segura que és pitjor sentir la derrota.


Santa Creu o de Santa Helena | Mapes de Patrimoni Cultural\nSanta Creu o de Santa Helena\nSanta Creu o de Santa Helena Monistrol de Montserrat\nZona de Sant Salvador o la Tebaida\ndg., 13/04/2008 - 02:00\nDalt d'uns penya-segats, a recer d'una balma, es troba una petita ermita, formada per dues petites dependències. Posseïa tres cisternes.\nL'ermita va ser destruïda durant la guerra del Francès; el que es pot veure avui dia és una reconstrucció.\nPer la seva proximitat al Monestir, solien habitar-la els ermitans més vells. Fou aterrada durant la guerra del Francès per evitar que l'ocupessin les tropes napoleòniques. Convertit el santuari en "plaza de armas", es fortificà. Les obres començaren el 17 de maig de 1810 amb l'enderrocament de l'antiga capella de Sant Miquel i l'ermita de la Santa Creu.\nVa ser destruïda durant la geurra del Francès, i reconstruïda recentment.\nEn aquesta ermita va estar el P. Benet d'Aragó, que esdevingué famós: d'infant fou escolà al monestir de Montserrat i, molt jove, ingressà a l'ermita de la Santa Creu, que habità seixanta-set anys. Els monjos del seu temps escriviren un llibre sobre les seves virtuts i gravaren uns dístics que recordaven l'altíssima perfecció assolida en aquell humil habitacle.


Per concloure aquests Blog faré un petit escrit mencionant la utilitat que ha tingut la realització d'aquestea dues assignatures per el meu futur com a mestre. L'assignatura de GITIC ha sigut molt útil per poder ampliar els meus coneixements informàtics i per innovar en les meves presentacions multimèdia en els futurs treballs.\nTambé per poder aplicar aquests coneixements durant tota la meva etapa laboral.\nI per el que fa referència a COED ens ha sigut molt útil per aprendre com poder parlar davant d'un públic, i per possar-ho en practica sobretot. També per veure la importancia que té el saber parlar, escriure, llegir i escoltar.\nHan sigut dues assignatures que mai es podràn oblidar ja que són molt necessàries per el nostre futur com a mestres.\nPublicado por Miss Lilith Warrior en 8:39 No hay comentarios:\nPublicado por Miss Lilith Warrior en 10:30 No hay comentarios:\nLa Taxonomía de Bloom i la Taxonomía Revisada de Bloom La Taxonomía de Bloom i la Taxonomía revisada de Bloom són eines clau per els docents i els encargats del dissenys de capacitacions.\nLes dues Taxonomies es centren en el domini cognitiu.\nSón fundamentals. Una vegada s’adquireixen aquests permaneixen en els nostres estudiants durant tota la vida. I són aquests:\nComprendre → La comprensió construeix i uneix coneixements. Els estudiants entenen processos i conceptes i poden explicar-los i escriure’ls. Poden resumir-los amb les seves pròpies paraules.\nAplicar → Utilitzar un procediment durant el desenvolupament d’una representació. Aplicar es relaciona i es refereix a situacions on el material ja estudiat es fa servir en el desenvolupament de productes com models, presentacions, entrevistes i simulacions.\nAnalitzar → Descomposar en parts materials o conceptuals i determinar com estan relacionades o s’interrelacionen, entre si, o amb una estructura complerta, o amb un propòsit determinat. Les accions d’aquest procediment inclouen diferenciar, organitzar, i atribuir, així com la capacitat d’establir diferències entre components.\nEvaluar → Fer judicis en base a criteris utilitzant la comprobació i la crítica.\nCrear → Juntar els elements per formar un tot coherent i funcional; generar planejar o produir per reorganitzar elements en un nou patró o estructura.\nPublicado por Miss Lilith Warrior en 8:05 No hay comentarios:\nPearltrees és un marcador social visual que el seu servei és gratuït. On considera cada pàgina que hi posem com si fos una perla i podem posar aquestes en perles més grans. Tot el que guardem se’ns mostra d’una forma que recorda a un arbre. Les perles es poden organitzar de la manera que tu vulguis i ho pots modificar arrossegant-les de la manera que més et convingui.\nNormalment les perles són personals però altres usuaris les poden veure i si els hi agrada guardar-se-les en el seu comte, i també pots compartir-les en Facebook, Twitter i en el teu blog perquè tothom ho pogui veure.\nAquí us deixo un vídeo de la utilitat que té Pearltrees.\nPublicado por Miss Lilith Warrior en 10:37 No hay comentarios:\nPrezi és una aplicació multimèdia similar a la presentació de Microsoft PowerPaint però la diferència és que Prezi és online, més dinàmic. El podem fer servir per qualsevol exposició que et demanin al llarg de la teva vida, des de l'etapa escolar fins a la laboral.\nNormalment els teus prezis són personals però hi ha l'opció de convidar a algú i que pugui editar-lo, imprimir-lo, etc.\nAquí us deixo un Prezi realitzat per mi, per fer una exposició d'anglés.\nHe de dir que fins que no vaig conèixer aquest mètode per fer presentacions multimèdia utilitzaba Microsoft PowerPain, però a partir d'ara utilitzaré Prezi perquè, encara que si no saps molt bé com funcona pot ser una mica difícil, és una manera molt dinàmica i diferent de fer una presentació.\nPublicado por Miss Lilith Warrior en 10:15 1 comentario:\nGoogle Reader és una eina de google que permet rebre diàriament i organitzar informació sobre l’actualitat.\nPer poder rebre la informació de la pàgina web que tu vols t’has de subscriure a aquella a través de la seva RSS i a partir d’aquí cada vegada que aquella pàgina actualitzi la seva informació surtirà a l’inici del teu Google Reader i ho podràs llegir sense la necessitat d’anar a la pàgina de la noticia.\nTambé podem classificar les notícies en diferents carpetes segons els nostres interessos.\nAquí us deixo una imatge de la pàgina principal del meu Google Reader.\nÉs una aplicació molt útil per poder rebre informació específica d'alló que t'interessa sense la necessitat d'haver de buscar entre tota la informació que hi ha en aquella pàgina.\nPublicado por Miss Lilith Warrior en 7:38 No hay comentarios:\nPublicado por Miss Lilith Warrior en 10:56 No hay comentarios:


Trenquen el malefici | Futfem.cat\nEl Sant Gabriel aconsegueix la primera victòria de la temporada i deixa de ser cuer de Primera Divisió\nEl Sant Gabriel va trencar diumenge la mala dinàmica amb la què havia començat la temporada. Les de Toni Camacho, que no havien puntuat fins al moment, van sumar la primera victòria de la temporada i ho van fer a domicili en la seva visita al camp d'un dels rivals directes, el Sevilla.\nLes andaluses van crear més perill als primers compassos de joc però a un quart d'hora pel descans, era el Sant Gabriel qui aconseguia posar-se per davant al marcador de la mà de Carla Gómez. El Sevilla va estar a punt d'igualar el partit però les de Toni Camacho van poder marxar al vestuari amb avantatge. A la represa, les adrianenques van sentenciar el partit. El gol de Pelegrí i el poc encert del Sevilla feien possible la primera victòria de la temporada pel Sant Gabriel.\nGràcies a aquests tres punts, el conjunt dirigit per Camacho abandona l'última posició, tot i que continua en zona de descens, i deixa al Sevilla com a nou cuer de la categoria.\nDesprés de cinc empats consecutius, l'Espanyol va tornar a guanyar. Les de Montes van haver de suar per sumar els tres punts en un partit en què el col·legiat va anul·lar dos gols a les blanc-i-blaves.\nRivi va avançar l'Espanyol amb una rematada de cap als deu minuts de joc, però el Collerense va aconseguir igualar el partit abans del descans.\nTot i els dos gols anul·lats, les de Montes ho van seguir provant i el premi va arribar al minut 87. Carla Cotado, va fer pujar l'1-2 amb un xut ras que Andrea no va poder aturar.\nUna victòria important per confirmar la bona feina que està fent l'equip dirigit per José Antonio Montes que ha vist com se li escapaven molts punts de forma cruel aquesta temporada. L'Espanyol escala una posició a la classificació i es situa setè amb 14 punts.\nEL BARÇA ES COMPLICA LA CHAMPIONS\nEl conjunt blaugrana es va enfrontar dissabte al Bristol Academy en el partit d'anada de vuitens de final de la Champions. Un gol de Corredera en pròpia porteria complica l'eliminatòria al Barça, que haurà de remuntar a Anglaterra.\nEn Lliga, les de Xavi Llorens han vist com aquest cap de setmana, els seus rivals pel títol, Athletic Club i Valencia, empataven els seus partits. Les blaugranes tenen ara un partit menys, a l'espera de disputar l'enfrontament ajornat aquest cap de setmana amb el Rayo, el proper 20 de desembre.


Trump anuncia un suposat medicament contra el coronavirus\nEs tracta d'un fàrmac per a la malària, i la seva eficàcia contra el Covid-19 no està demostrada\nDonald Trump ha fet una roda de premsa aquest dijous per anunciar un suposat medicament per al coronavirus YURI GRIPAS / EFE\nWashingtonDurant uns dies va semblar perdut, sobrepassat per la crisi que s'acostava, i va delegar la comunicació de la resposta de la Casa Blanca en el seu vicepresident, Mike Pence. Un cop superat l'ensurt, Donald Trump s'ha posat al comandament. I aquesta no és necessàriament una bona notícia per a la primera potència mundial en temps de la pitjor crisi que es recorda en dècades.\nSi mesurar les paraules és una virtut en un moment tan delicat, Trump no és precisament la persona indicada per dirigir-se a la població. Aquest dijous, en una roda de premsa que s'ha allargat una hora i quart, el president ha anunciat que un medicament que s'utilitza per combatre la malària, la cloroquina, estarà a disposició de la població de manera "gairebé immediata". Qüestió de dies, "sinó menys", ha afegit. Tot això després d'assegurar, de manera equivocada, que la FDA, l'agència federal que regula els medicaments, l'ha aprovat per tractar pacients de coronavirus i que pot ser "un punt d'inflexió".\nL'argument que ha donat Trump és que "si les coses no van segons el que s'ha planejat [o sigui, si el fàrmac no resulta eficaç], no matarà ningú". Però Stephan Hahn, el comissionat de la FDA –que ha reconegut que el president els ha pressionat per accelerar els temps requerits per a l'aprovació de medicaments–, ha aclarit que el fàrmac esmentat per Trump ha de passar primer els assajos clínics preceptius.\n"Necessitem assegurar-nos que, amb aquests nous tractaments, oferirem el medicament adequat al pacient adequat", ha assenyalat Hahn. Altrament, ha advertit, "pot fer més mal que bé". El president, per la seva banda, ha insistit que faran que "aquest medicament estigui disponible mitjançant prescripció". Trump defensa que "molts més nord-americans puguin tenir accés a diferents medicaments que han mostrat ser molt prometedors".\nFabricació de material essencial\nL'anunci ha arribat el dia després que el president signés la Llei de Producció de Defensa, la qual li permet obligar a determinades indústries a fabricar material essencial per a la seguretat nacional. Ignorant les peticions del Congrés perquè l'activi immediatament, davant l'escassetat d'equipament mèdic essencial per afrontar la crisi, Trump s'ha limitat a assegurar que la utilitzarà si els "cal desesperadament alguna cosa". Segons avancen diversos mitjans nord-americans, el departament d'Estat es disposa aquest dijous a la nit a elevar l'alerta de viatge a nivell 4, el més elevat, reservat normalment a països en guerra.


finestral: ANTINAZISME SOSPITÓS\nLlegit Joachim Fest, "Yo no. El rechazo del nazismo como actitud moral", Taurus, 2007.\nFest és un periodista alemany molt conegut (traspassat fa poc). La seva biografia, publicada el 2006, és una resposta prou explícita a Günther Grass, que en el seu "Tot pelant la ceba" havia revelat la seva adscripció a les SS quan era adolescent. La família de Fest va resistir heroicament contra el nazisme. El seu pare va perdre la seva plaça d'ensenyant, i van quedar reduïts a l'escassesa i a la inseguretat. Després de la guerra, el pare Fest va tenir un paper polític a la democràcia alemanya, tot i haver quedat esgotat per les calamitats sofertes. En aquest sentit, la trajectòria de la famíla Fest, i de Joachim en particular, és impecable.\nEl que m'ha preocupat d'aquest text és la seva total introversió germànica. El noi Fest no coneix, i sembla que no vol conèixer, res més fora de la cultura alemanya. El llibre va ple de Goethe, de Schiller, de von Kleist, de Rilke. Pàgina rere pàgina assistim a les seves vacil.lacions entre Mozart i Schubert. Ni Dante, ni Shakespeare, ni Cervantes, ni Racine, ni Flaubert no apareixen per res en la seva formació. En el camp de concentració americà, a la fi de la guerra, descobreix Conrad i Somerset Maugham.\nLa narració transcorre entre 1930 i 1946. Tanmateix, en el text apareixen escassíssimes referències a la guerra, a la repressió nazi (fora de la que afectà a la seva família) i pràcticament res sobre l'Holocaust. El desembarcament aliat de juny del 1944 li passa per alt. El narrador es mostra preocupat gairebé exclusivament per la seva formació intel.lectual, obsessionat per triar entre Mozart i Schubert, i pensa que això ens apassionarà als seus lectors de 2006.\nAmb alemanys com aquests, el nazisme ho va tenir fàcil. No oblidem que Hitler va arribar al poder per les urnes. El pangermanisme i el chauvinisme cultural li van obrir el pas (apart naturalment dels errors del tractat de Versalles). Aquesta penosa biografia d'un resistent antinazi m'ha ajudat a apreciar encara més la narració de Heinrich Mann "El súbdit de l'Emperador" (Der Untertan), que mostra amb tota cruesa com el patrioterisme i el nacionalisme de l'Alemanya del segle XIX i primers del XX eren un perill per la pau europea.\n"Yo no", però vosaltres si.\nposted by J. Montserrat Torrents | 8:45 AM\nDiuen que ara es fa servir massa el terme"nazi" per a descalificar al oponents politics, pero potser el que passa es que teniam molts "nazis" amagats entre nosaltres i no ho sabiem !


Plataforma pel Dret a Decidir del País Valencià / El Temps\nA la Plataforma pel Dret a Decidir del País Valencià treballem per construir una societat valenciana plenament democràtica, inclusiva, igualitària i lliure des de l’apoderament individual i col·lectiu de la població. Som coherents i ferms amb els valors democràtics que impregnen cada decisió i acció que realitzem en aquesta tasca transformadora. Valors democràtics no compartits per Societat Civil Catalana, organització premiada als premis Broseta i prestigiada per Ximo Puig (ací), el president de totes les valencianes i els valencians, que serà l’encarregat d’entregar el premi i facilitar un altaveu mediàtic i institucional perquè l’organització es posicione i explique el seu relat partidista de la situació a Catalunya.\nSocietat Civil Catalana, organització contrària al Dret a Decidir del poble català, naix el 2014 com a mur de contenció amb l’objectiu de frenar els anhels de llibertat que reclamava i reclama gran part de la societat catalana. L’historial de part dels socis fundadors amb vincles ultradretans com Javier Barraycoa  o Josep Ramon Bosch i Codina fill d’un reconegut franquista i fundador de Somatemps, deixaven entreveure la ideologia i els objectius antidemocràtics de la societat. A més, a la constitució envien delegacions de grups d’extrema dreta i xenòfobs com Vox, Plataforma per Catalunya, la Fundació Francisco Franco o el partit neonazi Movimiento Social Republicano (MSR)  entre altres. Socis ultradretans, feixistes, xenòfobs i neonazis que l’han acompanyat en el seu creixement i que comparteixen manifestacions, actes i discurs.\nAquesta línia d’antagonismes entre Societat Civil Catalana i les institucions valencianes, des de la Plataforma pel Dret a Decidir del País Valencià demanem a Ximo Puig, com a màxima representació institucional del poble valencià, que no legitime aquesta organització opaca i antidemocràtica. Com a demòcrates demanem a Ximo Puig que no entregue cap premi, ni reconeixement, a Societat Civil Catalana.\nUn corrent intern del Bloc qualifica d”errada monumental’ el premi a la concòrdia a SCC. Bloc i País creu innecessari i malintencionat obrir el palau de la Generalitat Valenciana per a lliurar aquest guardó a una entitat amb evident vincles amb l’extrema dreta\nOltra remarca que el govern valencià no és qui concedeix el premi Convivència a Societat Civil Catalana. La vicepresidenta no entra a valorar les distincions de la fundació Broseta, assenyalant que és privada i que, tradicionalment, el reconeixement s’ha atorgat al Palau de la Generalitat Valenciana. ‘No tenim opinió sobre a qui la Fundació Broseta dóna el premi, és una fundació privada i no entrem a considerar’, ha dit Oltra, que ha recordat que de manera tradicional els premis d’aquesta fundació s’han lliurat al palau de la Generalitat Valenciana. ‘Ni dono suport ni deixo de donar-lo’ ha dit la vicepresidenta del govern valencià, que ha afegit que li sembla bé tot el que facin les entitats i a aquí li donin premis ‘sempre que es moguin en criteris acceptables dins de la societat democràtica, tothom es pot imaginar a què m’estic referint. Sempre que es mogui en criteris democràtics de respecte i tolerància dels uns als altres, em sembla molt bé’.\nXimo Puig premia SCC enmig d’una forta polèmica: El president de la Generalitat, Ximo Puig, ha hagut de canviar el guió per intentar aplacar la polèmica que ha generat l’acte d’entrega del Preemi a la Convivència de la Fundació Manuel Brosseta a Societat Civil Catalana (SCC). Els socis del Consell, sobretot Compromís, havien criticat durament que acceptés participar en un acte de reconeixement a una entitat ‘minoritària i anticatalanista’. Durant la seva intervenció el president només ha citat dues vegades l’entitat premiada i ha dedicat les seves paraules a la defensa de la convivència i el pluralisme cultural i lingüístic que SCC combat. Compromís ha visualitzat el seu rebuig no assistint a l’acte institucional que es feia al Palau de la Generalitat i caldrà veure si el discurs de Puig calmàrà els ànims al si del Consell. Puig ha intentat que l’agenda catalana no contaminés la valenciana, centrada ara en la reivindicació d’un millor finançament, però la Fundació Manuel Brosseta li ha obert una via d’aigua que segurament no trencarà l’Acord del Botànic, però li provoca una turbulència que es podia haver estalviat.


El periodista de RAC1 Benet Íñigo presentarà el seu nou llibre 'Pit i amunt!' a Cal Figarot - Castellers de Vilafranca\nEl periodista de RAC1 Benet Íñigo presentarà el seu nou llibre ‘Pit i amunt!’ a Cal Figarot\nimobils2017-07-25T23:00:00+01:0025 Juliol 2017|Notícies castelleres|0 Comments\nEls Castellers de VIlafranca presentaran aquest divendres a Cal Figarot el nou llibre del periodista de RAC1, Benet Íñigo, ‘Pit i amunt!’.\nLa presentació tindrà lloc a la Sala Polivalent de Cal Figarot a partir de les vuit del vespre i anirà a càrrec de la periodista i castellera dels Verds, Laia Colomé. Durant la presentació també hi intervindran l’autor del llibre, Benet Íñigo i el president dels Castellers de Vilafranca, Joan Badell.\nEl llibre és el relat entre la ficció i la realitat d’unes vides lligades al món dels castells i els valors que se’n desprenen. Quan el New York Times publica un vídeo en 360 graus d’un 4 de 10 amb folre i manilles és perquè plàsticament és impressionant. Centenars de cossos amuntegats, músculs en tensió, fragilitat, el públic aguantant la respiració… i una petita enxaneta de 8 o 9 anys marcant la frontera entre l’èxit i el fracàs. Però si la Unesco va declarar els castells patrimoni immaterial de la humanitat (2010) no és, només, perquè els castells siguin espectaculars i emocionants. És, sobretot, perquè sota aquestes construccions mastodòntiques no hi ha només els baixos; hi ha colles castelleres. Entitats que lluiten, gaudeixen i es sacrifiquen dia a dia per aconseguir-ho, que han creat un teixit social dens, divers i ric i que fa perdurar uns valors que van més enllà de l’estètica majestuosa dels castells.\nÉs un llibre destinat a diferents públics: tant l’entès en castells com el que no ho és, ja que Íñigo descriu les sensacions i la manera d’estructurar un castell. A través dels diferents pisos d’un castell de deu, l’autor detalla les parts fonamentals que cal tenir en compte per entendre el món casteller.


SorroBloc: 10+1=11 - la Dècada prodigiosa ?...\n10+1=11 - la Dècada prodigiosa ?...\n2000 - 2010 = 11 anys\nSense entrar a fons en el càlcul matemàtic, avui que acabem l'any 2010, han passat ja 11 anys des de l'inici d'aquell mític any 2000.\nLa discussió sobre l'inici del segle XXI ja la vam tenir aleshores i avui després d'aquests 11 anys transcorreguts, mirant enrera veiem que han estat uns anys molt intensos, ha estat una dècada +1 no sé si prodigiosa, però si plena d'esdeveniments i de canvis.\nAquest darrer dia de l'any, gris i plujós, em convida a la reflexió i a mirar endarrera però també a mirar endavant...\nEn aquests primers anys del segle hem passat de l'abundància i el malbaratament econòmic, amb moltes dosis d'inconsciència, vivint pel damunt de les nostres possibilitats (les vaques grasses), a una època de restriccions, de crisi, de penúria, de tocar de peus a terra (les vaques magres), encara que certs sectors socials, com els sindicats, no ho vulguin admetre, vivint encara en l'enfrontament patró-obrer, i no adonant-se que el reajust és estrictament necessari i inajornable. Si segueixen amb la política de l'enfrontament penso que els caurà la teulada a sobre.\nTambé en aquesta dècada, no sé si gaire prodigiosa?, hem vist canvis importants en la societat i en les relacions personals, especialment a nivell de la tecnologia 2.0 amb l'aparició de fenòmens com les xarxes socials de Facebook o de Twiter, que avui en dia ens inunden i sembla que no podem viure sense aquestes eines. Per no parlar de l'enrenou que s'ha muntat amb el tema del Wikileaks, que veurem com acaba tot plegat...\nPer no parlar del fenòmen dels mòbils d'última generació, anomenats smartphones, com els iPhone's, Blackberrys, o la invasió subtil i cada vegada més nombrosa d'aparells diversos amb el fantàstic sistema operatiu Android, de la omnipotent marca Google, que a ritme trepidant va agafant cada dia més quota de mercat.\nA nivell més proper, acabem de viure un canvi polític important en el nostre país amb l'arribada al poder de CIU, després d'uns anys de govern tripartit. Una gran majoria dels catalans hem posat l'esperança en un canvi que ens ha de portar a una millora de la nostra economia, a un reconeixement més clar i decidit de la nostra entitat com a poble i com a Nació. Esperem i desitgem que ens en podrem sortir, malgrat els entrebancs i els pals a les rodes que de ben segur, des de l'estat centralista, inmobilista, unitarista i retrògrad d'Espanya, intentaran anar-nos posant constantment. Serà, doncs, potser, la propera dècada, l'hora de la rebel·lió?, del ja n'hi prou..!!, del s'ha acabat el bròquil ?...\nI encara un altre canvi substancial, i aquest a nivell personal,\nja que aquests dies m'han caigut al damunt els 70 anys. Un dígit el 7, que posat al davant de l'edat, comença a fer una mica d'impressió. No em puc queixar d'haver arribat a aquesta fita amb relativa bona salut, sí que hi ha algun petit entrebanc o desajust, però pensant que aquest mateix any he vist morir companys molt més joves, penso que haig d'estar agraït.\nLa meva filla, amb motiu dels 70, em va obsequiar amb una pel·lícula d'uns 20 minuts en els que repassava com un somni totes les circumstàncies, fets i vivències que constitueixen el fil d'una vida. Va ser un moment molt emocionant per mi que recordaré de manera molt especial, ja que la resta de la família apareixia també en aquesta pel·lícula destacant vivències compartides i desitjant-me el millor d'ara endavant.\nTambé he volgut reflectir-ho avui aquí, en aquest Blog que aviat farà 4 anys vaig començar, i que tantes sorpreses i vivències agradables m'ha proporcionat, i que si tot segueix com fins ara, penso anar mantenint al llarg del temps tant com pugui. I aprofito, doncs, aquest mitjá públic per desitjar-vos a tots aquells que em llegiu habitualment i als que ho pogueu fer esporàdicament o per primera vegada...\nUn Feliç Any Nou 2011\nPublicat per Salvador a les 11:15\nEtiquetes: Any Nou, dècada, vivències\nBon any nou per a tu i na Marta.-\n31 de desembre, 2010 16:56\nQue tinguis un molt bon any 2011! :)\n31 de desembre, 2010 17:29\nSalvador, recordo com si fos avui el dia que ens vam conèixer personalment a l'Òmnium... Ja han passat 4 anys? Vas decidir obrir aquest blog i jo me'n sento "una mica" responsable :) Et felicito per la constància i et desitjo molts i molts més posts!\n31 de desembre, 2010 19:27\nQue tingueu doncs bon any, Salvador, que això dels seixanta-deu (he, he), s'ho val!\n03 de gener, 2011 20:23\nCom si fos avui ja fa 11 anys van celebrar el 2000, ja son 11 anys més vells pero amb la mateixa ilusió de viure.\nQue tinguis molt bon any 2011.\n03 de gener, 2011 20:26\nepistolario segun san alvaro ha dit...\nFeliz año nuevo y en efecto creo que esta década pasada fue un parteaguas, un sube y baja prodigioso.\n06 de gener, 2011 03:24\nEl Tribunal suprem té ganes de tocar allò que no s...\nUna nova trobada dels BRÒQUILS...\nS'acosta el NADAL 2.0 més cibernètic i digital que...\nRAVENNA, la que fou capital de l'Imperi Romà d'Occ...\nCastello di TORRECHIARA, a l'Emília-Romanya (09)\nDOZZA, poblet medieval a l'Emília-Romanya (07)


El Prat al Día: 11-ene-2015\nLa música i les titelles son una bona combinació quan hi son pel mig e l titellaire Jordi Bertran i el Quartet de corda Brossa, que van presentar a l'auditòri del Cèntric el seu espectacle "Faristolitis" .\nEl Quartet Brossa, va coincidir dalt de l’escenari amb l’univers poètic i sensible del reconegut titellaire Jordi Bertran. El diàleg entre titelles de fil i instruments de corda generà escenes imprevistes, personatges estrafolaris, instants evocadors i estones d’embadalida diversió per a tots els públics. "Faristolitis" no va ser només la inflamació dels faristols, ja tips de no ser mai protagonistes dels concerts. "Faristolitis" no va ser només poesia visual inundada de música del segle XX seleccionada i interpretada pel Quartet Brossa. "Faristolitis" sobretot va voler comunicar-se i dialogar amb el públic més despert i inquiet de tots, el dels més joves amb música i titelles, un espectacle familiar que apropà la música als mes joves.


Dinàmiques de treball per elaborar un document-guia de bones pràctiques de l'artesania a les fires - Federació d´Associacions d´Artesans d´Ofici de Catalunya\nArtesans i tècnics d’ajuntaments han participat aquest dilluns 13 de novembre i dimarts 14 de novembre a Calella (Maresme) i Vic (Osona) en dinàmiques de treball organitzades per la Federació d’Associacions d’Artesans d’Ofici de Catalunya (FAAOC) per tancar un document-guia de bones pràctiques sobre l’artesania i les fires. Aquestes sessions de treball en petits grups han estat dinamitzades per Àlex Pigem i han servit per tancar un primer document que en les pròximes setmanes es presentarà a diversos agents de l’artesania, administracions o organitzadors de fires perquè hi puguin incorporar noves aportacions.\nUn dels primers agents que debatran sobre aquest document seran els organitzadors de fires, agrupats a la Federació de Fires de Catalunya (FEFIC). El dimecres, 22 de novembre, la FAAOC ha estat convidada a participar en el 24 congrés que aquesta entitat farà a les Borges Blanques (Garrigues). L’objectiu és debatre i copsar opinions dels organitzadors d’esdeveniments.\nL’elaboració d’aquesta guia de bones pràctiques va ser una de les demandes que es van fer a la FAAOC després de la jornada «Diàlegs» celebrada a la seu de Barcelona Activa el 24 i 25 de maig de 2017.


A ‘Poetes de Martorell’ - Cupressus sempervirens\nA ‘Poetes de Martorell’\nPublicat el 15 de gener de 2012 per ricardgarcia\nFa unes setmanes, en Josep Díaz del grup TIM Teatre em va convidar a participar en el programa Poetes de Martorell. Aquest és un programa de poesia que ell mateix realitza per Ràdio Martorell i en el qual s’hi presenta cada setmana un poeta vinculat a aquesta vila. Divendres passat es va emetre el 16è capítol i em va tocar a mi.\nEl programa comença amb una breu presentació i conversa amb el poeta convidat, però de seguida es dóna pas a la segona part, en la qual es pot escoltar una mostra de la seva poesia. Si us ve de gust escoltar les paraules d’en Josep i els poemes que vaig triar i recitar, ho podeu fer a través d’aquest enllaç. Gràcies Josep!\n31 de gener de 2012 a les 10:12 pm\n16 minuts deliciosos, versos, alguns , que són records compartits a una memòria que no és teva ni meva, sinó nostra, del nostre país i el nostre temps. L’esperança de l’altre-a, la pau genuïna de les coses de la vida, la natura que compareix constant… tota la resta és mentida


El passeig de les fonts – Slowing Catalunya\nData: 06/12/2016Autor: rogerjimrem2013 7 Comentaris\nAl Parc Natural de la Serra de Collserola hi ha més de tres centenars de fonts, la major part situades a l’obaga de la serra, al vessant occidental que obre les portes a la comarca del Vallès Occidental. Algunes d’aquestes fonts, a més, es troben en encissadors racons, a voltes descrits poèticament…\nL’estació del Baixador de Vallvidrera és el punt ideal per començar la teva passejada per les fonts de Collserola. A pocs metres cap a l’esquerra comença el passeig dels Plàtans. Gaudeix dels sons del bosc i de l’ombra dels plàtans mentre t’acostes a la font Joana, un dels indrets màgics de la passejada.\nAl final del passeig, entre dos immensos roures centenaris, s’hi troba la taula dels Set Bisbes, anomenada d’aquesta manera en memoria de la trobada de Jacint Verdaguer amb els bisbes que el van visitar.\nSeu una estona a contemplar l’espectacle de la natura, a escoltar el cant dels ocells o simplement a deixar passar el temps…\nBaixa les escales que menen a les fonts Vella i Nova, aquesta darrera entre dos senyors plàtans. Fes un glop d’aigua fresca i seu a llegir alguns dels versos de Verdaguer o Maragall amb el suau i pausat ritme de fons del lent degoteig de la font, que es resisteix a morir.\ni als peus els llocs del poeta,\nTorna al començament de la passejada entre acàcies, castanyers d’Índies, saücs i oms. Obre ben oberts els pulmons i deixa entrar el bosc dins teu.\nUna altra passejada, aquesta més llarga i exigent, és la dels itineraris de la Budellera. Des del Centre d’Informació del Parc, al costat de Vil·la Joana, la Quinta Juana de Verdaguer, hi arribes en una hora a ritme tranquil, sense presses. Una mica abans d’arribar-hi, et recomano desviar-te uns metres cap a l’esquerra, cap a la font d’en Canet.\nUn altre sorprenent i bucòlic raconet, un dels secrets del bosc que ens amaga una bonica font que a les acaballes de la primavera encara raja amb certa generositat. Fes un altre tast de l’aigua de Collserola i descansa una estona en companyia del picot verd, a l’ombra de les alzines.\nRetroba la pista cap a la Budellera i agafa el camí de baix. Ben aviat el bosc et descobreix un altre tresor: la font de la Budellera. Un romàntic paratge que va ser enjardinat al començament del segle XX. Seu a l’ombra de la porxada i escolta la suau melodia de l’aigua mentre recuperes forces amb un merescut àpat.\nPots continuar el teu camí a la cerca de la font de Sant Ramon, el relaxant pantà de Vallvidrera o l’ermita de Santa Maria de Vallvidrera, o bé cap a la reserva natural parcial de la font Groga, la font de la Salamandra, la font de can Ribes o la font Jané, potser mes coneguda com la font de Sant Medir. I més i més fonts, fins que les teves forces defalleixin. O desfés el camí cap a Vil·la Joana i el Baixador de Vallvidrera.\nUna altra opció, si encara et queden ganes de caminar, és passar cap a l’altra banda, a la solana encarada a Barcelona, i baixar, passant per la font de Can Borni, fins el passeig de les Aigües, on també hi pots trobar fonts i racons on seure i prendre la fresca, amb la postal de la ciutat i el mar de fons.\nAnterior Entrada anterior: La carretera del vi\nSegüent Entrada següent: El barri mariner\n7 respostes a “El passeig de les fonts”\nJOSEP MARIA TRIADÓ I SERRACANT ha dit:\n06/12/2016 a les 13:11\nAMB TANTA FONT DE QUE PARLES , M´ENTRAT SET, VAIG A VEURE AIGUA , ADÉU !!!!!!!!!(JO EN CONEC ALGUNA D´AQUESTES SON UNA PASSSSSADA, MOLTES GRÀCIES PER COMENTAR-HO, HI TORNARÉ A ANAR)\n06/12/2016 a les 13:29\nHahaha!!! Bona ruta Josep Maria!!! A la tardor en farem rutes guiades, per si algú té interès 😉\n07/09/2017 a les 10:40\nHola si me aviseu cla que vui anar grácies\nRossana Prenafeta Giner ha dit:\n06/27/2016 a les 07:37\nM’agada coneixer fins l’ultim raconet de la meva Catalunya\n06/27/2016 a les 07:39\nA mi també Rossana 🙂\nA la tardor tenim previst encetar rutes guiades\n07/19/2017 a les 09:46\nEl lloc de les fonts casi sempre és molt màgic….


Club d'Atletisme Baleària Diànium: Duatló de Gandia\nDuatló de Gandia\n14-04-2018. Més de 250 escolars van competir en el Duatló Escolar de Gandia.\nGandia acollia un any més el duatló escolar, prova puntuable per als XXXVI Jocs Esportius Vialterra.\nLa competició escolar donava començament amb la categoria cadet, en la que van participar més de 50 xics i xiques. A continuació van competir els infantils, també, amb més de 50 participants. L'última categoria competitiva a participar va ser l'aleví, sent esta la més nombrosa amb més de 70 inscrits.\nUna vegada finalitzades les carreres puntuables per als XXXVI Jocs Esportius Vialterra, en fase provincial de València, va arribar el torn als més xicotets, benjamins i multideporte, quasi 80 xiquetes i xiquets van disputar estes eixides de promoció.\nFins a la capital de la safor se van desplaçar membres de l'Escola Municipal de Triatló de Dénia - C.A. Baleària Diànium.\nEn categoria benjamí el primer classificat va ser Kalyanov Stepan amb un temps de 8:51, Bruno Molina va entrar en meta amb un temps de 9:01 i finalment Mario Daffern 10:04. Les distancies a cobrir van ser 500 metres de carrera a peu, 2 quilòmetres de bici i per acabar 250 metres de carrera a peu.\nEn categoria multiesport, també van participar Pau i Fernando.\nResultats complets: https://www.triatlocv.org/resultados\nLliga de primera divisió\nTrail Els Senglars de Favara\nLaurence Rastell 2a absoluta en el Gran Fons Penye...\n1500 corredors omplin els carrers de Dénia en la V...\nVolta a peu a Dénia 2018\nAina Fornés i Patricia Mas en el camp. d'Espanya u...\nAïda Pérez 2a autonòmica de carrera de muntanya\nTrail del Benicadell\nControl en Gandia\nCursa TeuladaPòdium pera Oscar Comes\nEl 28 d'abril se celebrarà la Volta a peu a Dénia ...\nCampionat d’Espanya absolut de 10 km en ruta\nLaurence Rastell campiona autonòmica master 50 de ...\nAïda Pérez guanyadora absoluta del Trail de les Er...\nControl en Elx\nVolta a peu El VergerPòdiums pera Oscar Comes i Ad...\nCursa Nocturna l'Hospitalet\nRuta de las fortalezas. Cartagena\nYoussef Ahatach 3r absolut en la Volta a peu El Po...\nElia durà 1a absoluta, Susi Ehle 2a i Jose Manuel ...


C. Notariat 10, Bxs\nTeresa Rosa-Aguayo us obre les portes del Taller Textil Teranyina. Aquí podreu veure com es teixeixen les teles i tapissos de forma artesanal aplicant tècniques molt antigues, fins i tot algunes d’elles ja es feien servir a l’antic Egipte. L’Olga i la Teresa us mostraran les col·leccions de xals, bufandes teixides al taller amb telers manuals de gran tradició al nostre país. També hi podreu veure mocadors tenyits amb la tècnica japonesa del Shibori o estampats directament amb una impressió de plantes.\nA més, hi trobareu mocadors de seda amb aplicacions de feltre Nuno. Ens agrada mantenir vives totes aquestes tècniques per tal d’aplicar-les a dissenys actuals i transmetre-les per a que no es perdin.\nDurant tot l’any, el Taller Teranyina t’ofereix la possibilitat de fer cursos i tallers monogràfics. Podràs iniciar-te i investigar diferents tècniques tèxtils, com són el teixit manual, el tapís, el Shibori, la impressió de teles amb fulles de plantes i flors, el feltre, etc. Informa-te’n a la nostra web o vine a visitar-nos.


El Foramando de Miguel Serra, guanyador del Campionat de Pesca de Fluixa Artificial 2017 - Club Nàutic S'Arenal\nEl Foramando de Miguel Serra, guanyador del Campionat de Pesca de Fluixa Artificial 2017\nEl Foramando (Patró Miguel Serra, mariner Hubert) es va proclamar guanyador del Campionat de pesca de Fluixa Artificial 2017 patrocinat per EUROBALEAR DE TRANSPORTES. El segon classificat va ser el Tamarell (patró Jose Monje, mariner Jose Garcia) i la tercera plaça va ser per Nord III (patró Pep Amengual, mariner Jaume Vaque).\nEl campionat va comptar amb la participació de 16 embarcacions que van sortir a les 7am i recollida a la 1pm amb zona de pesca lliure exceptuant les zones protegides. Els participants van gaudir d’excel·lents condicions meteorològiques amb una mar quasi casi en calma i una temperatura al voltant dels 25º Celsius. Aquesta modalitat de pesca s’anomena " fluixa" i consisteix en anar amb l’embarcació en marxa aproximadament a una velocitat entre 5 i 7 nusos, amb 4 canyes a la popa del vaixell i esquer artificial a una profunditat entre 1 i 6 mts sobre la superfície de l’aigua. Les espècies més comunes que se solen agafar son de la família dels túnids. Es tracta d’ una pesca de temporada ja que aquestes especies migren a altres zones. Com és habitual, el pesatge es va fer al porxo de vela. Al finalitzar el control de pes, la Secció de Pesca va oferir un refrigeri a tots els participants durant el qual tots van passar una estona agradable comentant com els havia anat el matí de pesca. Des de la Secció de Pesca donar l’enhorabona als guanyadors de la prova i donar les gràcies a tots els participants als que esperem veure en properes edicions. També expressar el nostre agraïment al patrocinador de la prova EUROBALEAR DE TRANSPORTES Classificació adjunta.\nClassificació Pesca Fluixa Artificial 2017\nDescàrrega PDF (113,08 Kb)


Elucubracions sobre la dispersió | Variacions\n6 Setembre 2011\t/ 0 comments\nElucubracions sobre la dispersió\nFa cosa d’un parell d’anys un conegut (no arribava a la categoria d’amic) em va dir, després de llegir unes quantes entrades del meu (aquest) bloc, “amic Pep, res no t’és aliè”. Deixant de banda el to intel·lectualoïde de la frase, pronunciada amb evidents ganes de lluir el seu domini lingüístic, l’home se sorprenia de la diversitat i aparent desconnexió dels temes que jo tractava en aquesta bitàcola. La conversa, que començava amb el que, aparentment, era un elogi, va anar fent giragonses sibil·lines fins a la “casual” conclusió, formulada amb un somriure beatífic dibuixat als llavis, que sóc dispers, superficial, imprevisible i poc etiquetable. Els dos primers qualificatius mosquegen una mica, però els dos darrers ja m’estan prou bé. El cas és que l’aleshores conegut (ara ja el rebaixaria a la categoria de saludat), veia en la majoria de blocs un sistema prou còmode per classificar els seus autors i ubicar-los en algun punt del seu particular mapa de referències ideològiques i culturals. I jo, cul inquiet i contradictori, posava en qüestió les seves unitats de mesura habituals. Com que no m’estimo (ni m’estimava ja aleshores) el personatge en qüestió, ja m’estava prou bé fer-li una mica la guitza. Però el cas és que, certament, va posar el dit a la nafra en un dels meus neguits habituals. És cert que visc en una permanent insatisfacció perquè no dono l’abast a veure, saber i conèixer tot el que m’estimula, que m’adono que de no res no en sé prou, i potser de massa coses en sé només una miqueta. Que em falten hores i dies per tocar tots els pals que em motiven i que visc en la torturadora necessitat de triar, incapaç d’abastar tot allò que voldria. I ara, a més, aclaparat pels milers de finestretes que s’obren arreu i en cada moment a través d’aquesta maleïda xarxa, que sembla que tot t’ho vol apropar.\nAquests dies de transició entre el final de les vacances i el reinici de la vida laboral, tan propicis per al reciclatge de multiciplicitat de missatges, m’han ajudat, però, a trobar un bri de respir en aquest meu desfici. El respir de recuperar referents per als quals la voluntat d’abastar tant com el món t’ofereix ha estat sempre una benedicció, una manera de comportar-se, un sistema per caminar, fins i tot, potser, una manera de fotre’s del mort i de qui el vetlla.\nEl cas és que repassant curiositats musicals descobreixo un invent galàctic que homenatja el filòsof (per denominar-lo d’alguna de les múltiples maneres com ens hi podríem referir) Francesc Pujols. Es tracta d’un vinil (sí, sí, un vinil) batejat com L’escala de la vida que pretén, sense complexos ni mitges tintes, mitificar el pressumpte savi de la Torre de les Hores de Martorell. Una notícia que trobo a El Periódico em permet llistar els autors i col·laboradors de la cosa: David Esterri, Lo pardal Roquer, Carles Belda & El Conjunt Badabadoc, la Cobla Sant Jordi, l’Escolania dels Blauets de Lluc, Emma Moussaoui, Laia Carreres, Salvador Boix (ep! l’apoderat de José Tomás) i Òscar Dalmau. Poca broma. En una entrada blocaire, la Fundació Badabadoc explica que es tracta d’un homenatge desinhibit al filòsof català probablement més citat (per a bé i per a mal), elevat a la categoria d’idol per tota mena de freakies, però també analitzat i estudiat per homes de respectable saviesa. Pujols era un personatge polifònic, un opinador inesgotable, un tertulià de la més pura escola ateneista, una animador de controvèrsies, un provocador, un generador d’idees, un home d’enginy inesgotable. Al disc hi trobem el Preludi a l’Hiparxiologi, el sistema pujolsià que va descombocar en la fundació de la religió científica catalana (ei, que no faig broma!), inspirat en el gust wagnerià del filòsof de Martorell.\nEl disc no deixa de ser una curiositat i, possiblement (això ja ho diran els seus autors), un divertimento, però m’atreveixo a dir que la seva concepció, pur eclecticisme, és perfectament coherent amb el personatge en què s’inspira. He de dir que vaig tenir el gust i el plaer de gestionar el bateig d’un carrer de Barcelona amb el nom de Francesc Pujols, ara fa tres anys, quan era gerent de l’Ateneu Barcelonès. La docta casa reivindicava un racó de la ciutat per al que fou il·lustre ateneista i animador inspirat de les seves tertúlies, i es va aliar amb la Fundació Francesc Pujols de Martorell per demanar-ho. L’actual Conseller de Cultura, Ferran Mascarell, va rebre la petició de l’Ateneu quan era regidor de Cultura de l’Ajuntament de Barcelona i, per tant, president de la Comissió Municipal del Nomenclàtor. La tramitació va durar no menys de dos anys, però a la fi es va donar el nom de carrer Francesc Pujols al passatge que fins llavors s’anomenava vergonyosament del Duc de la Victòria, al costat de la plaça Vila de Madrid. I la inauguració de la nova denominació es va produir, casualment, quan Mascarell ja no era regidor de l’ajuntament, sinó vicepresident de l’Ateneu Barcelonès, després del seu primer i fulgurant pas per la conselleria de Cultura. En fi, històries ciutadanes. El cas, però, és que guardo simpatia pel conspicu personatge, i ara que m’inflo les temples pensant en la voràgine d’interessos que ocupen els meus desficis, penso que no està malament ser modest (i ridícul, si voleu) seguidor de la voluntat omnitemàtica de Pujols.\nPerò Pujols va morir el 1962, sis anys abans que naixés jo, de manera que, com a referent, em queda una mica lluny. I és per això que, lligant naps amb cols, faig encaixar la seva voluntat omnicomprensiva amb el discurs que desenvolupa un savi (sí, perquè no dir-ho?) una mica més actual: Jordi Llovet. Mentre m’interesso per descobrir músiques diguem-ne peculiars, llegeixo també l’Adeu a la universitat de Llovet, crítica sense pal·liatius a l’actual sistema universitari i a la sistemàtica destrucció dels sabers compresos en això que anomenem Humanitats. Entre ironies i sarcasmes Llovet denigra la hiperespecialització dels sabers científics i enyora el temps en què la comprensió global del nostre món passava per posar en relació coneixements diversos (i potser dispersos) i capacitat crítica per desxifrar i interpretar veritats que mai no són úniques ni estables. És això, és això, el que em passa! Vull entendre i tot ho lligo, tot ho relaciono, tot ho passo pel mateix sedàs; el de les meves pobres cabòries. Bé… ja ho he tornat a fer. Ja m’he comparat amb un altre il·lustre. No, ni de lluny em puc comparar amb Llovet. Però m’agrada entomar el món de la manera com ell l’entoma. Però m’estimula pensar de la manera que ell ens proposa.\nNo el conec, Llovet. Però l’he sentit a parlar un parell de vegades a l’Ateneu Barcelonès, un de tants retirs intel·lectuals amb que es regala des que va dir adeu a la univesitat. I, seguint amb la simple i denigrada pràctica periodística que fer connectar temes inconnectables, he de recordar que a l’Ateneu hi vaig veure i sentir Llovet perquè jo hi treballava mentre el presidia l’Oriol Bohigas. I ja hem trobat la tercera peça d’aquest puzzle personal que estic construint sense cap mena de vergonya ni humiltat. I és que de Pujols en tinc referències llunyanes, a Llovet l’he sentit i l’he llegit, però amb Bohigas hi he parlat i hi he treballat. Sobra ara dir que és un home de múltiples interessos i coneixements extensos en molts camps; no cal lloar-lo (entre d’altres coses perquè ja ho he fet moltes vegades); i tampoc no en presentaré les virtuts (són moltes i prou conegudes). Diré, simplement que m’agrada la seva actitud, que jo resumiré agosaradament explicant que consisteix essencialment a fomentar la idea que per treballar bé cal divertir-se, que per divertir-se cal discutir, que les discussions es poden provocar si venen de gust, que la obstinació i la determinació són virtuts de la mateixa familia i que el repte intel·lectual per excel·lència és explicar la complexitat de manera senzilla, però mai de manera simple. I doncs, què voleu? Ara mateix estic llegint Combat d’incerteses, el primer dels seus dos llibes de memòries. El títol, de fet, ja és tota una declaració d’intencions.\nPujols, Llovet, Bohigas. El recorregut pot resular delirant, ja ho sé. Probablement una confirmació dels quatre adjectius que em va dedicar aquell que volia ser amic, que no va passar de conegut i que va acabar com a simple saludat: dispers, superficial, imprevisible i poc etiquetable. Potser sí. Però a mi m’agrada pensar que si sóc mereixedor d’aquests qualificatius és en part perquè m’inspira la iconoclàstia de Pujols, perquè em convencen els arguments de Llovet i perquè m’admiren l’actitud i les maneres de Bohigas.\nI possiblement (fins i tot, probablement) no heu entès res del que he escrit fins aquí. Però jo m’ho he passat teta en escriure-ho. I d’això es tracta, que carai!\nAteneu, blocs, Bohigas, felicitat, filosofia, intel·lectuals, Llovet, música, pensament, periodisme, Pujols, sensacions\nProgrés social, encara?\nEl reporter traductor


Olympiacos i Atlètic-Barceloneta, amb el lideratge en joc | betevé\nEls mariners s'enfrontara a l'Olympiacos, amb qui comparteix el lideratge del grup\nCarles Alcoyent Corominas | Dijous, 20 de Feb del 2020, a les 17.05\nEl Club Natació Atlètic-Barceloneta s’enfronta a l’Olympiacos del Pireu, aquest dissabte, 22 de febrer, a les 19 h, a Grècia. L’equip de Chus Martín confia en un triomf que els situï líders en solitari del grup A.\nLideratge compartit amb Olympiacos\nEl partit entre l’Olympiacos i l’Atlètic-Barceloneta enfronta els dos primers classificats del grup A de la Champions League de waterpolo. Dos equips que comparteixen lideratge i que es troben empatats a punts. Mariners i grecs sumen 19 dels 24 punts disputats.\nA la primera volta, disputada a la piscina de Sant Sebastià, el partit va acabar amb empat a 11 i amb un gol dels grecs a 30 segons per al final de l’enfrontament. Una demostració de la gran igualtat que hi ha entre els dos equips.\nMartin Famera, un retorn esperat\nPer al partit contra l’Olympiacos, el tècnic de l’Atlètic-Barceloneta, Chus Martín, recupera una peça clau dins el sistema defensiu dels mariners. Martin Famera, que ja va jugar uns minuts contra el Canoe, torna a l’equip després d’estar quatre mesos de baixa per una lesió al genoll esquerre que el va obligar a passar pel quiròfan.\n🤽🏼♂ MVP 🤽🏼♂\nMartin Famera després d'una llarga lesió, va tornar ahir a competir 💪 I com ho va fer! 🔥#MVP davant el @realcanoe en la victòria per 7 a 16 gols 💥#BacallàSecSec #waterpoloCNAB #CNAB pic.twitter.com/lpaCmWzGcC\n— Club Natació Atlètic-Barceloneta (@CNAB_oficial) February 19, 2020\nDesprés de la Champions serà el torn de la Copa\nUn cop disputat el partit contra l’Olympiacos, els jugadors i tècnics de l’Atlètic-Barceloneta tindran quatre dies per preparar la seva participació a la Copa del Rei Premaat de waterpolo. El conjunt mariner s’enfrontarà al Club Esportiu Mediterrani en els quarts de final d’una competició que començarà dijous, 27 de febrer, a les 13 h, a la piscina de Can Llong del Club Natació Sabadell.


Comencem a desenvolupar un pla de vida i empresa professional\nEl teu somni es va fer realitat: finalment vas aconseguir el treball que has soñat durant molt de temps. Aconsegueix un bon lloc: la meitat de la batalla, la segona meitat, per mantenir-la per si sola, garantint una reputació digne i, per tant, una promoció a l'escala professional. Per evitar barreres en la seva carrera professional, el més mínim possible, aprèn a gestionar adequadament un procés tan emocionant com el creixement professional. Podeu estudiar fins a la vellesa, així com buscar el millor.\nPer tant, comencem a desenvolupar un pla de vida i una empresa professional.\nEn primer lloc, introduint un nou col·lectiu per a vostè, el primer que necessita per tenir cura de crear una reputació digne. Aquest és el punt més important, des d'on desenvolupareu una opinió sobre les persones que l'envolten, en particular, el vostre cap i companys de feina. Sigui sempre extremadament honest. Millor una veritat amarga que una dolça mentida, però a la feina, tant més falsa no és apropiada. Si arribes tard per alguna raó, és millor admetre amb franquesa la teva culpabilitat i ser castigat. Si no té raó en cap assumpte, confessa i es disculpa.\nPrometent alguna cosa, sempre compliu les vostres promeses i mai prometeu res que no pugueu fer, amb el qual no podeu fer front. Les promeses s'han de complir exactament a temps. Si no teniu temps per acabar-ne, és millor avisar-vos als vostres col · legues o al seu cap per endavant per evitar problemes innecessaris. Intenta no cometre errors i errors. Si això succeeix, deixa que el lideratge sàpiga que farà tot el possible per corregir els errors. Les autoritats han d'entendre que no es queden quietes, però intenten avançar amb tota la vostra força. Aquest és un terreny excel·lent per al creixement de la carrera.\nNo critiqueu als companys, especialment darrere d'ells. La xafarderia no és benvinguda en cap lloc i s'evita la comunicació amb les xafarderies. Voleu impressionar? Parleu sempre amb calma, claredat, correcció, moderació i veritat. Així que sempre se't escoltarà.\nDe vegades, bons coneguts ajuden a avançar en la carrera, ja que et donen suport i proporcionen tota l'assistència possible. Si encara no heu conegut a la vostra activitat, necessitareu expandir l'àmbit dels coneguts de la vostra empresa. Per fer-ho, podeu convertir-vos en membre d'un club professional associat amb les vostres activitats, assistir a tots els esdeveniments corporatius, comunicar-vos activament i aprendre persones noves. Si algú necessita la vostra ajuda, no es negui. Per rebre una bona relació, necessiteu, abans que res, aprendre a ajudar a les persones. Resposta i amabilitat. Però, al mateix temps, no us deixeu utilitzar la vostra bondat. Per estar sempre davant les autoritats, participar en tots els projectes en curs, això també ampliarà els vostres coneixements.\nNo cal combinar la vida professional i personal. Fins i tot si sou especialment "amics" amb un dels vostres col · legues, no hauria d'entrar en una relació amigable en el treball.\nSi va néixer en el seu cap una idea meravellosa d'alguna millora en la seva activitat, no es precipiti per difondre-la als seus superiors. En primer lloc, pensi acuradament sobre si perjudicarà els seus col · legues, com afectarà les activitats de la companyia, debatre aquesta idea amb un empleat. Les seves idees reflexives i equilibrades de "transformacions" són capaços de mostrar-vos el millor costat abans del lideratge.\nSi, des que vau obtenir una feina, els vostres amics van començar a ofendre'l, que els està donant molt poc temps, pensa en el fet que el treball no és tota la vida. Aviat, quan els amics s'allunyin de tu, t'adonaràs que és molt difícil estar sol. Quan es reuneixi amb els amics, no tingueu tota la vostra comunicació amb els contes del vostre treball meravellós. Explica'm el més important, perquè els amics han acumulat moltes notícies interessants. No presenti i tingui orgull als seus amics sobre la mida del salari o la importància del seu treball. Aquests són els vostres amics, només poden alegrar-vos pel vostre èxit.\nNo s'aturis mai aquí. El lema de totes les persones pròsperes no és un minut al moment. Si heu realitzat una promoció, no deixeu de seguir endavant. Vostè pot passar algun temps en l'educació pròpia, augmentant la professionalitat. Llegir, estudiar noves àrees de la teva activitat, millorar les habilitats. El coneixement nou i nou és una contribució molt valuosa al vostre treball. Serà molt útil per assistir a cursos d'oratòria. Al cap ia la fi, tothom sap que la capacitat de parlar amb el públic sempre s'aprecia. Si us sembla que heu assolit l'altitud de la professionalitat, aquest és un mal senyal, dient que heu deixat de seguir endavant. En aquest cas, podeu prendre unes vacances, relaxar-vos, relaxar-vos i, a continuació, amb una nova força per conquerir l'altitud d'una carrera.\nCom fer una carrera i competir amb els homes?\nLes professions necessàries d'una nova generació\nCom obrir un negoci des de zero\nAvantatges explícites d'una dona davant d'un home\nCom aprendre a ser un líder en una empresa\nConsells sobre com es promouen les dones\nDispositius ecològics útils per a la vostra llar favorita\nSopa de fesols\nPastís de llimona amb oli d'oliva\nCom t'agrada l'home i entens, t'agrada?\nMuffins de llimona amb llavors de rosella\nPer què el meu marit constantment m'ofereix?\nBuzova va admetre que no tenia anys d'intimitat amb un home\nSímbols de la sort Feng Shui\nNeteja de la pell a casa i al saló de bellesa


Carta del secretari d'afers exteriors sobre les eleccions catalanes - Casal Català de Frankfurt Casal Català de Frankfurt\nCarta del secretari d’afers exteriors sobre les eleccions catalanes\nagost 19th, 2015 in General\nCom ja sabeu, el president de la Generalitat de Catalunya, Artur Mas, va signar dilluns el decret de convocatòria de les eleccions al Parlament de Catalunya, que es duran a terme el dia 27 de setembre. L’endemà dimarts el Diari Oficial de la Generalitat de Catalunya (DOGC) va publicar aquest decret i tota la maquinària administrativa es va posar en marxa per garantir que les eleccions es desenvolupin amb absoluta normalitat.\nNo seran aquestes, però, unes eleccions ordinàries, sinó que tindran un caràcter extraordinari atesa la situació política excepcional que viu el nostre país. En la mesura que així ho promoguin els candidats a les eleccions i responguin els ciutadans del nostre país, aquestes eleccions adquiriran un innegable caràcter plebiscitari, de manera que permetran determinar, amb llibertat i transparència, quants catalans són partidaris de la creació d’un Estat català independent i quants són partidaris de la permanència de Catalunya dins d’Espanya. Ambdues posicions són legítimes, per descomptat, però l’Estat espanyol ha impedit fins ara que els catalans poguéssim opinar democràticament sobre aquesta qüestió mitjançant un referèndum com van fer Escòcia o el Quebec .\nPer consegüent, els catalans tenim davant nostre una ocasió única d’expressar la nostra opinió en relació a una qüestió tan cabdal. I els catalans que residiu a l’exterior, evidentment, també. És per aquesta raó que us encoratjo a estar ben informats dels tràmits necessaris per a l’exercici del sufragi i que n’informeu també els altres catalans que conegueu en els vostres països de residència.\nAvui mateix, la consellera de Governació, Meritxell Borràs, ha explicat en roda de premsa quin serà el dispositiu electoral del Govern de Catalunya en relació a les eleccions i ha fet especial referència al vot dels catalans que viviu fora del nostre país. En total, 195.533 catalans residents a l’exterior estan inscrits al CERA i podran votar si fan els tràmits pertinents a les oficines consulars espanyoles. Des d’avui mateix, i fins al dia 29 d’agost, els catalans residents a l’exterior podeu demanar el vot per correu.\nTrobareu tota la informació necessària al web de les eleccions al Parlament de Catalunya (www.parlament2015.cat), així com a les xarxes socials de les delegacions del Govern a l’exterior i de l’àrea de Comunitats Catalanes a l’exterior. També trobareu informació específica sobre el vot de la diàspora al web de la secretaria d’Afers Exteriors i de la Unió Europea (www.afersexteriors.gencat.cat).